Document ID: 32007D0457

KOMISJONI OTSUS,
21. juuni 2007,
millega muudetakse otsuseid 2001/689/EÜ, 2002/739/EÜ, 2002/740/EÜ, 2002/741/EÜ ja 2002/747/EÜ, et pikendada teatavatele toodetele ühenduse ökomärgise andmise ökoloogiliste kriteeriumide kehtivust
(teatavaks tehtud numbri K(2007) 3128 all)
(EMPs kohaldatav tekst)
(2007/457/EÜ)
EUROOPA ÜHENDUSTE KOMISJON
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, (1) eriti selle artikli 6 lõike 1 teist lõiku,
olles nõu pidanud Euroopa Liidu Ökomärgise Komisjoniga,
ning arvestades järgmist:
(1)
Komisjoni 28. augusti 2001. aasta otsuses 2001/689/EÜ (millega kehtestatakse ühenduse ökomärgise andmise ökoloogilised kriteeriumid nõudepesumasinatele) (2) sätestatud ökoloogilised kriteeriumid kaotavad kehtivuse 28. augustil 2007.
(2)
Komisjoni 3. septembri 2002. aasta otsus 2002/739/EÜ (millega kehtestatakse sisevärvidele ja -lakkidele ühenduse ökomärgise andmise muudetud ökoloogilised kriteeriumid ja muudetakse otsust 1999/10/EÜ) (3) kaotab kehtivuse 31. augustil 2007.
(3)
Komisjoni 3. septembri 2002. aasta otsus 2002/740/EÜ (millega kehtestatakse madratsitele ühenduse ökomärgise andmise muudetud ökoloogilised kriteeriumid ja muudetakse otsust 98/634/EÜ) (4) kaotab kehtivuse 31. augustil 2007.
(4)
Komisjoni 4. septembri 2002. aasta otsus 2002/741/EÜ (millega kehtestatakse ühenduse muudetud ökomärgise andmise ökoloogilised kriteeriumid koopia- ja joonestuspaberile ning muudetakse otsust 1999/554/EÜ) (5) kaotab kehtivuse 31. augustil 2007.
(5)
Komisjoni 9. septembri 2002. aasta otsuses 2002/747/EÜ, millega kehtestatakse lampidele ühenduse ökomärgise andmise muudetud ökokriteeriumid ning muudetakse otsust 1999/568/EÜ, (6) sätestatud ökoloogilised kriteeriumid kaotavad kehtivuse 31. augustil 2007.
(6)
Vastavalt määrusele (EÜ) nr 1980/2000 on ökoloogilised kriteeriumid ning nimetatud otsustega kehtestatud asjaomased hindamis- ja kontrollinõuded õigeaegselt läbi vaadatud.
(7)
Nende kriteeriumide ja nõuete läbivaatamisest lähtudes on asjakohane pikendada kõigil viiel juhul ökoloogiliste kriteeriumide ja nõuete kehtivusaega 18 kuu võrra.
(8)
Kuna määrusega (EÜ) nr 1980/2000 kehtestatud läbivaatamise kohustus on seotud üksnes ökoloogiliste kriteeriumide ning hindamis- ja kontrollinõuetega, on asjakohane jätta otsused 2001/689/EÜ, 2002/739/EÜ, 2002/740/EÜ, 2002/741/EÜ ja 2002/747/EÜ kehtima.
(9)
Otsuseid 2001/689/EÜ, 2002/739/EÜ, 2002/740/EÜ, 2002/741/EÜ ja 2002/747 tuleks seetõttu vastavalt muuta.
(10)
Käesoleva otsusega ette nähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega,
ON VASTU VÕTNUD KÄEOLEVA OTSUSE:
Artikkel 1
Otsuse 2001/689/EÜ artikkel 3 asendatakse järgmisega:
„Artikkel 3
Nõudepesumasinate tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 28. veebruarini 2009.”
Artikkel 2
Otsuse 2002/739/EÜ artikkel 5 asendatakse järgmisega:
„Artikkel 5
Sisevärvide ja -lakkide tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 28. veebruarini 2009.”
Artikkel 3
Otsuse 2002/740/EÜ artikkel 5 asendatakse järgmisega:
„Artikkel 5
Madratsite tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 28. veebruarini 2009.”
Artikkel 4
Otsuse 2002/741/EÜ artikkel 5 asendatakse järgmisega:
„Artikkel 5
Koopia- ja joonestuspaberi tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 28. veebruarini 2009.”
Artikkel 5
Otsuse 2002/747/EÜ artikkel 5 asendatakse järgmisega:
„Artikkel 5
Lampide tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 28. veebruarini 2009.”
Artikkel 6
Käeolev otsus on adresseeritud liikmesriikidele.
Brüssel, 21. juuni 2007

Labels: 3
1